title: Kommissionens gennemførelsesforordning (EU) 2019/302 af 20. februar 2019 om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin

text:
                  22.2.2019

                  DA

                  Den Europæiske Unions Tidende

                  L 51/3

         KOMMISSIONENS GENNEMFØRELSESFORORDNING (EU) 2019/302
         af 20. februar 2019
         om ændring af forordning (EF) nr. 1484/95 for så vidt angår fastsættelse af repræsentative priser for fjerkrækød og æg samt ægalbumin
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 183, litra b),
         under henvisning til Europa-Parlamentets og Rådets forordning (EU) nr. 510/2014 af 16. april 2014 om handelsordninger for visse varer fremstillet af landbrugsprodukter og om ophævelse af Rådets forordning (EF) nr. 1216/2009 og (EF) nr. 614/2009 (2), særlig artikel 5, stk. 6, litra a), og
         ud fra følgende betragtninger:

                     (1)

                     Ved Kommissionens forordning (EF) nr. 1484/95 (3) er der fastsat gennemførelsesbestemmelser til ordningen for tillægsimporttold og repræsentative priser for fjerkrækød og æg samt ægalbumin.

                     (2)

                     Det fremgår af den regelmæssige kontrol af de data, som fastsættelsen af de repræsentative priser for fjerkrækød og æg samt ægalbumin er baseret på, at de repræsentative priser for importen af visse produkter bør ændres under hensyntagen til prisudsving alt efter oprindelse.

                     (3)

                     Forordning (EF) nr. 1484/95 bør derfor ændres.

                     (4)

                     For at foranstaltningen kan finde anvendelse så hurtigt som muligt, efter at de ajourførte data er blevet gjort tilgængelige, bør denne forordning træde i kraft på dagen for offentliggørelsen —

               VEDTAGET DENNE FORORDNING:

            Artikel 1
            Bilag I til forordning (EF) nr. 1484/95 erstattes af teksten i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 20. februar 2019.

                  På Kommissionens vegne

                  For formanden

               Jerzy PLEWA

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 150 af 20.5.2014, s. 1.

            (3)  Kommissionens forordning (EF) nr. 1484/95 af 28. juni 1995 om gennemførelsesbestemmelser til ordningen for tillægsimporttold og om fastsættelse af repræsentative priser for fjerkrækød og æg samt ægalbumin og om ophævelse af forordning nr. 163/67/EØF (EFT L 145 af 29.6.1995, s. 47).

            BILAG

                     »BILAG I

                                 KN-kode

                                 Varebeskrivelse

                                 Repræsentativ pris
                                 (EUR/100 kg)

                                 Sikkerhed, jf. artikel 3
                                 (EUR/100 kg)

                                 Oprindelse (1)

                                 0207 12 90

                                 Fjerkrækroppe af arten Gallus domesticus, såkaldte 65 pct.-høns, frosne

                                 121,0

                                 0

                                 AR

                                 0207 14 10

                                 Udskårne udbenede stykker af høns af arten Gallus domesticus, frosne

                                 242,1

                                 17

                                 AR

                                 215,0

                                 26

                                 BR

                                 311,4

                                 0

                                 CL

                                 239,2

                                 18

                                 TH

                                 0207 27 10

                                 Udskårne udbenede stykker af kalkun, frosne

                                 342,1

                                 0

                                 BR

                                 354,5

                                 0

                                 CL

                                 1602 32 11

                                 Tilberedninger af høns af arten Gallus domesticus, ikke kogt, stegt eller på lignende måde tilberedt

                                 264,4

                                 7

                                 BR

               «

               (1)  Den statistiske lande- og områdefortegnelse er fastsat ved Kommissionens forordning (EU) nr. 1106/2012 af 27. november 2012 om gennemførelse af Europa-Parlamentets og Rådets forordning (EF) nr. 471/2009 om fællesskabsstatistikker over varehandelen med tredjelande for så vidt angår ajourføring af den statistiske lande- og områdefortegnelse (EUT L 328 af 28.11.2012, s. 7).


title: Kommissionens gennemførelsesforordning (EU) 2019/336 af 27. februar 2019 om ændring af forordning (EU) nr. 1141/2010 og gennemførelsesforordning (EU) nr. 686/2012 for så vidt angår den rapporterende medlemsstat med hensyn til evalueringen af 1-methylcyclopropen, famoxadon, mancozeb, methiocarb, methoxyfenozid, pirimicarb, pirimiphos-methyl og thiacloprid (EØS-relevant tekst.)

text:
                  28.2.2019

                  DA

                  Den Europæiske Unions Tidende

                  L 60/8

         KOMMISSIONENS GENNEMFØRELSESFORORDNING (EU) 2019/336
         af 27. februar 2019
         om ændring af forordning (EU) nr. 1141/2010 og gennemførelsesforordning (EU) nr. 686/2012 for så vidt angår den rapporterende medlemsstat med hensyn til evalueringen af 1-methylcyclopropen, famoxadon, mancozeb, methiocarb, methoxyfenozid, pirimicarb, pirimiphos-methyl og thiacloprid
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 19, og
         ud fra følgende betragtninger:

                     (1)

                     Ved Kommissionens gennemførelsesforordning (EU) nr. 686/2012 (2) og Kommissionens forordning (EU) nr. 1141/2010 (3) blev vurderingen af visse aktivstoffer i plantebeskyttelsesmidler uddelegeret til Det Forenede Kongerige.

                     (2)

                     Den 29. marts 2017 meddelte Det Forenede Kongerige sin beslutning om at udtræde af Unionen i henhold til artikel 50 i traktaten om Den Europæiske Union. Traktaterne ophører med at finde anvendelse på Det Forenede Kongerige fra ikrafttrædelsesdatoen for en udtrædelsesaftale eller, hvis en sådan aftale udebliver, to år efter nævnte meddelelse, dvs. fra den 30. marts 2019, medmindre Det Europæiske Råd efter aftale med Det Forenede Kongerige enstemmigt beslutter at forlænge denne periode.

                     (3)

                     Udkastet til udtrædelsesaftalen som indgået af forhandlerne og godkendt af Det Europæiske Råd (artikel 50 i traktaten om Den Europæiske Union), indeholder ordninger med hensyn til anvendelse af EU-rettens bestemmelser på og i Det Forenede Kongerige i en overgangsperiode efter den dato, hvor traktaterne ophører med at finde anvendelse på og i Det Forenede Kongerige. Hvis aftalen træder i kraft, vil EU-lovgivningen inden for plantebeskyttelsesmidler finde anvendelse på og i Det Forenede Kongerige i overgangsperioden i overensstemmelse med aftalen og vil ophøre med at finde anvendelse ved periodens udløb. Men selv om udtrædelsesaftalen ratificeres af EU og Det Forenede Kongerige, må Det Forenede Kongerige i overgangsperioden ikke fungere som førende myndighed med hensyn til risikovurderinger, undersøgelser, godkendelser eller tilladelser på EU-plan eller på medlemsstatsplan, hvor flere medlemsstater handler i fællesskab, jf. bl.a. forordning (EF) nr. 1107/2009.

                     (4)

                     Vurderingen af de aktivstoffer, for hvilke Det Forenede Kongerige er rapporterende medlemsstat, og for hvilke der ikke forventes en beslutning om at forny dem inden den 30. marts 2019, skal derfor uddelegeres til andre medlemsstater. Det drejer sig om aktivstofferne 1-methylcyclopropen, famoxadon, mancozeb, methiocarb, methoxyfenozid, pirimicarb, pirimiphos-methyl og thiacloprid.

                     (5)

                     Uddelegeringen har til formål at sikre en ligelig fordeling af ansvarsområder og arbejde mellem medlemsstaterne.

                     (6)

                     Da vurderingen af de aktivstoffer, det drejer sig om, allerede er godt i gang, og da det arbejde, der skal udføres, forventes at være begrænset, bør der ikke udpeges en medrapporterende medlemsstat til denne vurdering.

                     (7)

                     Gennemførelsesforordning (EU) nr. 686/2012 og forordning (EU) nr. 1141/2010 bør derfor ændres.

                     (8)

                     Denne forordning bør finde anvendelse fra den 30. marts 2019. Hvis den periode på to år, der er omhandlet i artikel 50, stk. 3 i traktaten om Den Europæiske Union, forlænges, bør denne forordning dog anvendes fra dagen efter den dato, hvor lovgivningen på området for plantebeskyttelsesmidler ophører med at finde anvendelse på og i Det Forenede Kongerige, da anvendelsen af retsakter, for hvilke der er fastsat en bestemt ophørsdato, ophører fra udgangen af den sidste time på den dag, der svarer til den nævnte dato, jf. artikel 4, stk. 3, i Rådets forordning (EØF, Euratom) nr. 1182/71 (4).

                     (9)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Gennemførelsesforordning (EU) nr. 686/2012 ændres som angivet i bilag I til nærværende forordning.

            Artikel 2
            Forordning (EU) nr. 1141/2010 ændres som angivet i bilag II til nærværende forordning.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Den finder anvendelse fra den 30. marts 2019.
            Hvis der træffes beslutning om at forlænge den periode på to år, der er omhandlet i artikel 50, stk. 3 i traktaten om Den Europæiske Union, gælder denne forordning dog fra dagen efter den dato, hvor lovgivningen på området for plantebeskyttelsesmidler ophører med at finde anvendelse på og i Det Forenede Kongerige.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. februar 2019.

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Kommissionens gennemførelsesforordning (EU) nr. 686/2012 af 26. juli 2012 om uddelegering til medlemsstaterne af vurderingen af aktivstoffer i forbindelse med gennemførelsen af proceduren for fornyelse (EUT L 200 af 27.7.2012, s. 5).

            (3)  Kommissionens forordning (EU) nr. 1141/2010 af 7. december 2010 om en procedure for forlængelse af optagelsen af en anden gruppe af aktivstoffer i bilag I til Rådets direktiv 91/414/EØF og om fastlæggelse af en liste over disse stoffer (EUT L 322 af 8.12.2010, s. 10).

            (4)  Rådets forordning (EØF, Euratom) nr. 1182/71 af 3. juni 1971 om fastsættelse af regler om tidsfrister, datoer og tidspunkter (EFT L 124 af 8.6.1971, s. 1).

            BILAG I
            I del A i bilaget til gennemførelsesforordning (EU) nr. 686/2012 foretages følgende ændringer:

                        a)

                        Angivelsen vedrørende 1-methyl-cyclopropen affattes således:

                                    Aktivstof

                                    Rapporterende medlemsstat

                                    Medrapporterende medlemsstat

                                    »1-methyl-cyclopropen

                                    NL«

                        b)

                        Angivelsen vedrørende mancozeb affattes således:

                                    Aktivstof

                                    Rapporterende medlemsstat

                                    Medrapporterende medlemsstat

                                    »Mancozeb

                                    EL«

                        c)

                        Angivelsen vedrørende methiocarb affattes således:

                                    Aktivstof

                                    Rapporterende medlemsstat

                                    Medrapporterende medlemsstat

                                    »Methiocarb

                                    DE«

                        d)

                        Angivelsen vedrørende methoxyfenozid affattes således:

                                    Aktivstof

                                    Rapporterende medlemsstat

                                    Medrapporterende medlemsstat

                                    »Methoxyfenozid

                                    SK«

                        e)

                        Angivelsen vedrørende pirimicarb affattes således:

                                    Aktivstof

                                    Rapporterende medlemsstat

                                    Medrapporterende medlemsstat

                                    »Pirimicarb

                                    SE«

                        f)

                        Angivelsen vedrørende pirimiphos-methyl affattes således:

                                    Aktivstof

                                    Rapporterende medlemsstat

                                    Medrapporterende medlemsstat

                                    »Pirimiphos-methyl

                                    FR«

                        g)

                        Angivelsen vedrørende thiacloprid affattes således:

                                    Aktivstof

                                    Rapporterende medlemsstat

                                    Medrapporterende medlemsstat

                                    »Thiacloprid

                                    DE«

            BILAG II
            Angivelserne vedrørende famoxadon i bilag I til forordning (EU) nr. 1141/2010 affattes således:

                           Kolonne A

                           Kolonne B

                           Kolonne C

                           Kolonne D

                           »Famoxadon

                           2012

                           FI

                           31. august 2012«


title: Kommissionens gennemførelsesforordning (EU) 2019/337 af 27. februar 2019 om godkendelse af aktivstoffet mefentrifluconazol, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst.)

text:
                  28.2.2019

                  DA

                  Den Europæiske Unions Tidende

                  L 60/12

         KOMMISSIONENS GENNEMFØRELSESFORORDNING (EU) 2019/337
         af 27. februar 2019
         om godkendelse af aktivstoffet mefentrifluconazol, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 13, stk. 2, og
         ud fra følgende betragtninger:

                     (1)

                     Det Forenede Kongerige modtog den 29. februar 2016 en ansøgning fra BASF Agro B.V om godkendelse af aktivstoffet mefentrifluconazol i henhold til artikel 7, stk. 1, i forordning (EF) nr. 1107/2009.

                     (2)

                     I henhold til artikel 9, stk. 3, i forordning (EF) nr. 1107/2009 meddelte Det Forenede Kongerige, som rapporterende medlemsstat, den 30. marts 2016 ansøgeren, de øvrige medlemsstater, Kommissionen og Den Europæiske Fødevaresikkerhedsautoritet (i det følgende benævnt »autoriteten«), at ansøgningen kunne antages.

                     (3)

                     Den 25. april 2017 indsendte den rapporterende medlemsstat, med kopi til autoriteten, et udkast til vurderingsrapport til Kommissionen, hvori det vurderes, hvorvidt aktivstoffet kan forventes at opfylde godkendelseskriterierne i artikel 4 i forordning (EF) nr. 1107/2009.

                     (4)

                     Autoriteten handlede i overensstemmelse med artikel 12, stk. 1, i forordning (EF) nr. 1107/2009. I henhold til artikel 12, stk. 3, i forordning (EF) nr. 1107/2009 anmodede den ansøgeren om at forelægge supplerende oplysninger for medlemsstaterne, Kommissionen og autoriteten. Den rapporterende medlemsstats evaluering af de supplerende oplysninger blev forelagt autoriteten i form af et opdateret udkast til vurderingsrapport den 1. februar 2018.

                     (5)

                     Den 5. juli 2018 fremsendte autoriteten sin konklusion (2) om, hvorvidt aktivstoffet mefentrifluconazol kan forventes at opfylde godkendelseskriterierne i artikel 4 i forordning (EF) nr. 1107/2009, til ansøgeren, medlemsstaterne og Kommissionen. Autoriteten offentliggjorde konklusionen.

                     (6)

                     For så vidt angår de nye kriterier til bestemmelse af hormonforstyrrende egenskaber, der blev indført ved Kommissionens forordning (EU) 2018/605 (3), som er blevet anvendt siden den 10. november 2018, og den fælles vejledning om identifikation af hormonforstyrrende stoffer (4) fremgår det af autoritetens konklusion, at det er usandsynligt, at mefentrifluconazol er et hormonforstyrrende stof med østrogen, androgen, thyriodgen eller steroidgen virkning. Endvidere, på grundlag af den tilgængelige dokumentation og i overensstemmelse med retningslinjerne for identifikation af hormonforstyrrende stoffer, er mefentrifluconazol sandsynligvis ikke et hormonforstyrrende stof for fisk, idet prøvebetingelserne er dækket på passende vis. Kommissionen mener således ikke, at mefentrifluconazol skal betragtes som et stof med hormonforstyrrende egenskaber.

                     (7)

                     Den 12. december 2018 forelagde Kommissionen den reviderede vurderingsrapport vedrørende mefentrifluconazol for Den Stående Komité for Planter, Dyr, Fødevarer og Foder, og den 25. januar 2019 fremlagde Kommissionen et udkast til forordning om godkendelse af mefentrifluconazol for samme komité.

                     (8)

                     Ansøgeren fik mulighed for at fremsætte bemærkninger til den reviderede vurderingsrapport.

                     (9)

                     Det er fastslået, at godkendelseskriterierne i artikel 4 i forordning (EF) nr. 1107/2009 er opfyldt for én eller flere repræsentative anvendelser af mindst ét plantebeskyttelsesmiddel, der indeholder aktivstoffet, og navnlig de anvendelser, der er undersøgt og udførligt beskrevet i den reviderede vurderingsrapport.

                     (10)

                     Mefentrifluconazol bør derfor godkendes.

                     (11)

                     Det er imidlertid nødvendigt at fastsætte visse betingelser og begrænsninger, i overensstemmelse med artikel 13, stk. 2, i forordning (EF) nr. 1107/2009, sammenholdt med samme forordnings artikel 6, og på grundlag af den foreliggende videnskabelige og tekniske viden. Det bør navnlig kræves, at der fremlægges yderligere bekræftende oplysninger.

                     (12)

                     I overensstemmelse med artikel 13, stk. 4, i forordning (EF) nr. 1107/2009 bør bilaget til Kommissionens gennemførelsesforordning (EU) nr. 540/2011 (5) ændres.

                     (13)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Godkendelse af aktivstof
            Aktivstoffet mefentrifluconazol, som opført i bilag I, godkendes på de betingelser, der er fastsat i samme bilag.

            Artikel 2
            Ændring af gennemførelsesforordning (EU) nr. 540/2011
            Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.

            Artikel 3
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 27. februar 2019.

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Den Europæiske Fødevaresikkerhedsautoritet (EFSA), 2018. Conclusion on the peer review of the pesticide risk assessment of the active substance BAS 750 F (mefentrifluconazole). EFSA Journal 2018;16(7):5379, 32 pp, https://doi.org/10.2903/j.efsa.2018.5379.

            (3)  Kommissionens forordning (EU) 2018/605 af 19. april 2018 om ændring af bilag II til forordning (EF) nr. 1107/2009 ved at fastlægge videnskabelige kriterier til bestemmelse af hormonforstyrrende egenskaber (EUT L 101 af 20.4.2018, s. 33).

            (4)  ECHA (Det Europæiske Kemikalieagentur) og EFSA (Den Europæiske Fødevaresikkerhedsautoritet) med teknisk støtte fra Det Fælles Forskningscenter (JRC), Andersson N, Arena M, Auteri D, Barmaz S, Grignard E, Kienzler A, Lepper P, Lostia AM, Munn S, Parra Morte JM, Pellizzato F, Tarazona J, Terron A og Van der Linden S, 2018. »Guidance for the identification of endocrine disruptors in the context of Regulations (EU) No 528/2012 and (EC) No 1107/2009«. EFSA Journal 2018;16(6):5311, 135 s. https://doi.org/10.2903/j.efsa.2018.5311. ECHA-18-G-01-EN.

            (5)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            BILAG I

                        Almindeligt anvendt navn,
                        identifikationsnr.

                        IUPAC-navn

                        Renhed (1)

                        Godkendelsesdato

                        Udløbsdato for godkendelsen

                        Særlige bestemmelser

                        Mefentrifluconazol
                        CAS-nr.: 1417782-03-6
                        CIPAC-nr.: Ikke tildelt

                        (2RS)-2-[4-(4-chlorphenoxy)-2-(trifluormethyl)phenyl]-1-(1H-1,2,4-triazol-1-yl)propan-2-ol

                        ≥ 970 g/kg
                        Urenheden N,N-dimethylformamid må højst udgøre 0,5 g/kg i det tekniske materiale.
                        Urenheden toluen må højst udgøre 1 g/kg i det tekniske materiale.
                        Urenheden 1,2,4-(1H)-triazol må højst udgøre 1 g/kg i det tekniske materiale.

                        20. marts 2019

                        20. marts 2029

                        Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om mefentrifluconazol, navnlig tillæg I og II.
                        Ved denne samlede vurdering skal medlemsstaterne være særligt opmærksomme på:

                                    —

                                    beskyttelsen af brugerne og sikring af, at anvendelsesbetingelserne omfatter anvendelse af passende personlige værnemidler

                                    —

                                    beskyttelsen af vandorganismer.

                              Anvendelsesbetingelserne bør omfatte risikobegrænsende foranstaltninger, f.eks. oprettelse af stødpudezoner og/eller vegetative bræmmer, hvis det er relevant.
                        Ansøgeren skal fremlægge bekræftende oplysninger for Kommissionen, medlemsstaterne og autoriteten vedrørende:

                                    1.

                                    de tekniske specifikationer for aktivstoffet, sådan som det fremstilles (ved produktion i kommerciel målestok), og overensstemmelsen mellem toksicitetstestbatchene og de bekræftede tekniske specifikationer

                                    2.

                                    virkningen af vandbehandlingsprocesser på arten af restkoncentrationer i overfladevand og grundvand, når overfladevand eller grundvand udvindes til drikkevand.

                              Ansøgeren fremsender oplysningerne nævnt i punkt 1 senest den 20. marts 2020 samt oplysningerne nævnt i punkt 2 senest to år efter offentliggørelsen, af Kommissionen, af en vejledning om evaluering af virkningen af vandbehandlingsprocesser på arten af restkoncentrationer i overfladevand og grundvand.

               (1)  Den reviderede vurderingsrapport indeholder yderligere oplysninger om aktivstoffets identitet og specifikation.

            BILAG II
            I del B i bilaget til gennemførelsesforordning (EU) nr. 540/2011 tilføjes følgende:

                           Almindeligt anvendt navn,
                           identifikationsnr.

                           IUPAC-navn

                           Renhed (1)

                           Godkendelsesdato

                           Udløbsdato for godkendelsen

                           Særlige bestemmelser

                           »132

                           Mefentrifluconazol
                           CAS-nr.: 1417782-03-6
                           CIPAC-nr.: Ikke tildelt

                           (2RS)-2-[4-(4-chlorphenoxy)-2-(trifluormethyl)phenyl]-1-(1H-1,2,4-triazol-1-yl)propan-2-ol

                           ≥ 970 g/kg
                           Urenheden N,N-dimethylformamid må højst udgøre 0,5 g/kg i det tekniske materiale.
                           Urenheden toluen må højst udgøre 1 g/kg i det tekniske materiale.
                           Urenheden 1,2,4-(1H)-triazol må højst udgøre 1 g/kg i det tekniske materiale.

                           20. marts 2019

                           20. marts 2029

                           Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i den reviderede vurderingsrapport om mefentrifluconazol, navnlig tillæg I og II.
                           Ved denne samlede vurdering skal medlemsstaterne være særligt opmærksomme på:

                                       —

                                       beskyttelsen af brugerne og sikring af, at anvendelsesbetingelserne omfatter anvendelse af passende personlige værnemidler

                                       —

                                       beskyttelsen af vandorganismer.

                                 Anvendelsesbetingelserne bør omfatte risikobegrænsende foranstaltninger, f.eks. oprettelse af stødpudezoner og/eller vegetative bræmmer, hvis det er relevant.
                           Ansøgeren skal fremlægge bekræftende oplysninger for Kommissionen, medlemsstaterne og autoriteten vedrørende:

                                       1.

                                       de tekniske specifikationer for aktivstoffet, sådan som det fremstilles (ved produktion i kommerciel målestok), og overensstemmelsen mellem toksicitetstestbatchene og de bekræftede tekniske specifikationer

                                       2.

                                       virkningen af vandbehandlingsprocesser på arten af restkoncentrationer i overfladevand og grundvand, når overfladevand eller grundvand udvindes til drikkevand.

                                 Ansøgeren fremsender oplysningerne nævnt i punkt 1 senest den 20. marts 2020 samt oplysningerne nævnt i punkt 2 senest to år efter offentliggørelsen, af Kommissionen, af en vejledning om evaluering af virkningen af vandbehandlingsprocesser på arten af restkoncentrationer i overfladevand og grundvand.«

               (1)  Den reviderede vurderingsrapport indeholder yderligere oplysninger om aktivstoffets identitet og specifikation.


title: Kommissionens gennemførelsesforordning (EU) 2019/370 af 7. marts 2019 om ændring af forordning (EF) nr. 1635/2006 om gennemførelsesbestemmelser til Rådets forordning (EØF) nr. 737/90 på grund af Det Forenede Kongerige Storbritannien og Nordirlands udtræden af Unionen (EØS-relevant tekst.)

text:
                  8.3.2019

                  DA

                  Den Europæiske Unions Tidende

                  L 68/1

         KOMMISSIONENS GENNEMFØRELSESFORORDNING (EU) 2019/370
         af 7. marts 2019
         om ændring af forordning (EF) nr. 1635/2006 om gennemførelsesbestemmelser til Rådets forordning (EØF) nr. 737/90 på grund af Det Forenede Kongerige Storbritannien og Nordirlands udtræden af Unionen
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 733/2008 af 15. juli 2008 om betingelser for indførsel af landbrugsprodukter med oprindelse i tredjelande som følge af ulykken på kernekraftværket i Tjernobyl (1), særlig artikel 4, og
         ud fra følgende betragtninger:

                     (1)

                     Den 29. marts 2017 meddelte Det Forenede Kongerige Storbritannien og Nordirland (»Det Forenede Kongerige«) sin beslutning om at udtræde af Unionen i henhold til artikel 50 i traktaten om Den Europæiske Union. Traktaterne ophører med at finde anvendelse på Det Forenede Kongerige på datoen for udtrædelsesaftalens ikrafttræden eller, hvis en sådan aftale ikke indgås, to år efter meddelelsen, dvs. fra den 30. marts 2019, medmindre Det Europæiske Råd efter aftale med Det Forenede Kongerige beslutter at forlænge denne frist. Det Forenede Kongerige vil derefter være et tredjeland.

                     (2)

                     Ved Kommissionens forordning (EF) nr. 1635/2006 (2) fastsættes der gennemførelsesbestemmelser til Rådets forordning (EØF) nr. 737/90 (3) om betingelser for indførsel af landbrugsprodukter med oprindelse i tredjelande som følge af ulykken på kernekraftværket i Tjernobyl.

                     (3)

                     Da forordning (EØF) nr. 737/90 er blevet ændret flere gange, blev den ophævet ved forordning (EF) nr. 733/2008.

                     (4)

                     Ved forordning (EF) nr. 733/2008 fastsættes der maksimalt tilladte niveauer for radioaktivitet i visse landbrugsprodukter med oprindelse i tredjelande. Det fastsættes også, at medlemsstaterne skal foretage kontrol af sådanne landbrugsprodukter for at sikre, at de overholder de niveauer, der er fastsat i forordningen, inden produktet overgår til fri omsætning.

                     (5)

                     I henhold til forordning (EF) nr. 1635/2006 skal medlemsstaterne sikre, at de kompetente myndigheder i tredjelande, der er berørt af Tjernobyl-ulykken, udsteder eksportcertifikater, der attesterer, at de produkter, de ledsager, overholder de maksimalt tilladte niveauer, der er fastsat i forordning (EF) nr. 733/2008. De pågældende tredjelande er opført i bilag II til forordning (EF) nr. 1635/2006.

                     (6)

                     Nedfald af radioaktivt cæsium som følge af ulykken på Tjernobyl-kraftværket den 26. april 1986 har haft konsekvenser for en lang række tredjelande. Nedfaldet har påvirket visse områder i Det Forenede Kongerige. Da cæsium-137 har en halveringstid på ca. 30 år, aftager forureningen langsomt.

                     (7)

                     I visse landbrugsprodukter, som har oprindelse i Det Forenede Kongerige, og som er berørt af Tjernobyl-ulykken, kan der stadig forekomme kontaminering med radioaktivt cæsium.

                     (8)

                     Så snart EU-retten ophører med at finde anvendelse på og i Det Forenede Kongerige, skal landbrugsprodukter med oprindelse i Det Forenede Kongerige kontrolleres med hensyn til radioaktiv kontaminering, inden de kan få tilladelse til at blive indført i Unionen.

                     (9)

                     Bilag II til forordning (EF) nr. 1635/2006 bør derfor ændres med henblik på at omfatte Det Forenede Kongerige.

                     (10)

                     I betragtning af sagens hastende karakter som følge af omstændighederne vedrørende Det Forenede Kongeriges udtræden af Den Europæiske Union er det nødvendigt hurtigt at anvende de foranstaltninger, der er fastsat i nærværende forordning. Derfor bør nærværende forordning træde i kraft på dagen for offentliggørelsen i Den Europæiske Unions Tidende.

                     (11)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            I bilag II til forordning (EF) nr. 1635/2006 tilføjes følgende punkt:

               »Det Forenede Kongerige Storbritannien og Nordirland«.

            Artikel 2
            Ikrafttræden og anvendelsesperiode
            Denne forordning træder i kraft på dagen for offentliggørelsen i Den Europæiske Unions Tidende.
            Denne forordning bør anvendes fra dagen efter den dag, hvor EU-retten ophører med at finde anvendelse på Det Forenede Kongerige, jf. artikel 50, stk. 3, i traktaten om Den Europæiske Union.
            Denne forordning finder dog ikke anvendelse i følgende tilfælde:

                        a)

                        en udtrædelsesaftale indgået med Det Forende Kongerige i henhold til artikel 50, stk. 2, i traktaten om Den Europæiske Union er trådt i kraft senest på nævnte dato

                        b)

                        en aftale er blevet truffet om at forlænge den periode på to år, der er omhandlet i artikel 50, stk. 3, i traktaten om Den Europæiske Union.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 7. marts 2019.

                  På Kommissionens vegne

               Jean-Claude JUNCKER

                  Formand

            (1)  EUT L 201 af 30.7.2008, s. 1.

            (2)  Kommissionens forordning (EF) nr. 1635/2006 af 6. november 2006 om gennemførelsesbestemmelser til Rådets forordning (EØF) nr. 737/90 om betingelser for indførsel af landbrugsprodukter med oprindelse i tredjelande som følge af ulykken på kernekraftværket i Tjernobyl (EUT L 306 af 7.11.2006, s. 3).

            (3)  Rådets forordning (EØF) nr. 737/90 af 22. marts 1990 om betingelser for indførsel af landbrugsprodukter med oprindelse i tredjelande som følge af ulykken på kernekraftværket i Tjernobyl (EFT L 82 af 29.3.1990, s. 1).


title: Kommissionens gennemførelsesforordning (EU) 2019/506 af 26. marts 2019 om tilladelse til markedsføring af D-ribose som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470 (EØS-relevant tekst.)

text:
                  27.3.2019

                  DA

                  Den Europæiske Unions Tidende

                  L 85/11

         KOMMISSIONENS GENNEMFØRELSESFORORDNING (EU) 2019/506
         af 26. marts 2019
         om tilladelse til markedsføring af D-ribose som en ny fødevare i henhold til Europa-Parlamentets og Rådets forordning (EU) 2015/2283 og om ændring af Kommissionens gennemførelsesforordning (EU) 2017/2470
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr. 1169/2011 og om ophævelse af Europa-Parlamentets og Rådets forordning (EF) nr. 258/97 og Kommissionens forordning (EF) nr. 1852/2001 (1), særlig artikel 12, og
         ud fra følgende betragtninger:

                     (1)

                     I forordning (EU) 2015/2283 fastsættes det, at kun nye fødevarer, der er godkendt og opført på EU-listen, må markedsføres i Unionen.

                     (2)

                     Kommissionens gennemførelsesforordning (EU) 2017/2470 (2) om EU-listen over nye fødevarer blev vedtaget i henhold til artikel 8 i forordning (EU) 2015/2283.

                     (3)

                     I henhold til artikel 12 i forordning (EU) 2015/2283 skal Kommissionen træffe beslutning om godkendelse og markedsføring af en ny fødevare i Unionen og om ajourføring af EU-listen.

                     (4)

                     Den 17. marts 2008 indgav virksomheden Bioenergy Life (i det følgende benævnt »ansøgeren«) en ansøgning til Det Forenede Kongeriges kompetente myndighed om tilladelse til at markedsføre D-ribose i Unionen som en ny levnedsmiddelingrediens som omhandlet i artikel 1, stk. 2, litra d), i Europa-Parlamentets og Rådets forordning (EF) nr. 258/97 (3). I ansøgningen anmodes der om tilladelse til at anvende den nye fødevare i en række fødevarer, herunder fødevarer til særlige medicinske formål og kosterstatning til vægtkontrol samt i kosttilskud, idet målgruppen i befolkningen er voksne og unge på over 14 år.

                     (5)

                     Det Forenede Kongeriges kompetente myndighed anmodede om yderligere oplysninger for at afklare tvivlsspørgsmål, der var opstået i forbindelse med en undersøgelse af reproduktionstoksiciteten. I november 2013 indgav ansøgeren et revideret dossier til Det Forenede Kongeriges kompetente myndighed.

                     (6)

                     I henhold til artikel 35, stk. 1, i forordning (EU) 2015/2283 skal en ansøgning om markedsføring af en ny fødevare i Unionen, der er indgivet til en medlemsstat i overensstemmelse med artikel 4 i forordning (EF) nr. 258/97, og som der ikke er truffet endelig beslutning om inden den 1. januar 2018, behandles som en ansøgning i henhold til forordning (EU) 2015/2283.

                     (7)

                     Ansøgningen om tilladelse til at markedsføre D-ribose som en ny fødevare i Unionen blev indgivet til en medlemsstat i henhold til artikel 4 i forordning (EF) nr. 258/97 og opfylder samtidig kravene i forordning (EU) 2015/2283.

                     (8)

                     Den 23. februar 2016 afgav Det Forenede Kongeriges kompetente myndighed sin første vurderingsrapport. I rapporten konkluderede den, at D-ribose opfylder de kriterier for nye levnedsmiddelingredienser, der er fastsat i artikel 3, stk. 1, i forordning (EF) nr. 258/97.

                     (9)

                     Den 17. maj 2016 videresendte Kommissionen den første vurderingsrapport til de øvrige medlemsstater. De øvrige medlemsstater fremsatte inden for det tidsrum på 60 dage, der er fastsat i artikel 6, stk. 4, første afsnit, i forordning (EF) nr. 258/97, begrundede indsigelser vedrørende manglen på data om den mængde fri D-ribose, der må indtages som led i en normal kost, manglen på langvarige undersøgelser, hvor virkningen af høje doser af D-ribose analyseres, og den lave margin for eksponering af småbørn.

                     (10)

                     I lyset af de indsigelser, som de øvrige medlemsstater havde fremsat, rådførte Kommissionen sig den 19. maj 2017 med Den Europæiske Fødevaresikkerhedsautoritet (i det følgende benævnt »autoriteten)« og anmodede den om at foretage en yderligere vurdering af D-ribose som ny fødevare, jf. forordning (EF) nr. 258/97.

                     (11)

                     Efterfølgende indgav ansøgeren den 2. marts 2018 en anmodning til Kommissionen om beskyttelse af data omfattet af ejendomsrettigheder for en række undersøgelser vedlagt til støtte for ansøgningen, nemlig undersøgelsen af embryotoksicitet/teratogenicitet hos rotter efter oral indgivelse af D-ribose (4) og undersøgelsen af subkronisk toksicitet (13 uger) hos rotter efter oral indgivelse af D-ribose (5).

                     (12)

                     Den 18. april 2018 vedtog autoriteten udtalelsen »Scientific opinion on the safety of D-ribose as a novel food« (6). Denne udtalelse opfylder kravene i artikel 11 i forordning (EU) 2015/2283.

                     (13)

                     I sin udtalelse kunne EFSA ikke fastslå, at D-ribose ved de påtænkte anvendelser og anvendelsesniveauer, der foreslås af ansøgeren, er sikker, da indtaget ville overstige det niveau på 36 mg/kg kropsvægt, der betragtes som sikkert. Autoriteten fastslog, at dataene fra undersøgelsen af embryotoksicitet/teratogenicitet hos rotter efter oral indgivelse af D-ribose og undersøgelsen af subkronisk toksicitet (13 uger) hos rotter efter oral indgivelse af D-ribose havde dannet grundlag for vurderingen af sikkerheden ved D-ribose. Derfor fandt autoriteten, at den uden disse data fra undersøgelsen af embryotoksicitet/teratogenicitet hos rotter efter oral indgivelse af D-ribose og undersøgelsen af subkronisk toksicitet (13 uger) hos rotter efter oral indgivelse af D-ribose ikke kunne have draget konklusioner vedrørende sikkerheden ved D-ribose.

                     (14)

                     I lyset af autoritetens udtalelse ændrede ansøgeren den 22. august 2018 sin ansøgning ved at fjerne nogle af de foreslåede fødevarekategorier, der indgik i den oprindelige ansøgning, og ved at reducere de maksimale anvendelsesniveauer for de øvrige foreslåede anvendelser af D-ribose med henblik på at afhjælpe de sikkerhedsmæssige betænkeligheder. Efter anmodning fra Europa-Kommissionen blev autoriteten den 4. september 2018 bedt om at foretage en supplerende sikkerhedsvurdering af D-ribose, idet den tog hensyn til de nye foreslåede anvendelser og anvendelsesniveauer, som ansøgeren havde indgivet. Den 24. oktober 2018 konkluderede autoriteten i sin reviderede udtalelse om sikkerheden ved D-ribose (7), at D-ribose under de nye foreslåede anvendelsesbetingelser er sikker for den brede befolkning. Udtalelsen opfylder kravene i artikel 11 i forordning (EU) 2015/2283.

                     (15)

                     Nævnte udtalelse giver tilstrækkeligt grundlag for at fastslå, at D-ribose ved de foreslåede anvendelser og anvendelsesniveauer, når den anvendes som ingrediens i kornbaserede snackstænger, finere bagværk, chokoladevarer, drikkevarer baseret på mælk, drikkevarer til indtagelse i forbindelse med stærkt krævende muskelarbejde, især for sportsfolk, isotoniske drikkevarer og energidrikke, måltidserstatning til vægtkontrol (såsom drikkevarer og snackstænger), snackstænger til indtagelse i forbindelse med stærkt krævende muskelarbejde, især for sportsfolk, sukkervarer samt te og urtete, er i overensstemmelse med artikel 12, stk. 1, i forordning (EU) 2015/2283.

                     (16)

                     På grundlag af autoritetens udtalelse bad Kommissionen ansøgeren om yderligere at præcisere begrundelsen for påberåbelse af ejendomsrettigheder til undersøgelserne og om at redegøre nærmere for ansøgerens påberåbelse af eneret til at henvise til undersøgelserne, jf. artikel 26, stk. 2, litra a) og b), i forordning (EU) 2015/2283.

                     (17)

                     Ansøgeren har også erklæret, at denne på det tidspunkt, hvor ansøgningen blev indgivet, i henhold til national ret havde ejendomsrettigheder til og eneret til at kunne henvise til undersøgelserne, hvorfor tredjeparter ikke lovligt kunne få adgang til eller anvende undersøgelserne. Kommissionen har vurderet alle de oplysninger, der er fremlagt af ansøgeren, og vurderer, at ansøgeren på behørig vis har godtgjort, at kravene i artikel 26, stk. 2, i forordning (EU) 2015/2283 er opfyldt.

                     (18)

                     Følgelig bør undersøgelsen af embryotoksicitet/teratogenicitet hos rotter efter oral indgivelse af D-ribose og undersøgelsen af subkronisk toksicitet (13 uger) hos rotter efter oral indgivelse af D-ribose, som er indeholdt i ansøgerens dossier, og uden hvilken den nye fødevare ikke kunne være blevet vurderet af autoriteten, i overensstemmelse med artikel 26, stk. 2, i forordning (EU) 2015/2283 ikke anvendes af autoriteten til fordel for en senere ansøger i fem år fra datoen for nærværende forordnings ikrafttræden. Som følge heraf bør kun ansøgeren i en periode på fem år kunne markedsføre D-ribose i henhold til denne forordning i Unionen.

                     (19)

                     Begrænsningen af godkendelsen af denne nye fødevare og af henvisningen til undersøgelsen af embryotoksicitet/teratogenicitet hos rotter efter oral indgivelse af D-ribose og undersøgelsen af subkronisk toksicitet (13 uger) hos rotter efter oral indgivelse af D-ribose, som er indeholdt i ansøgerens dossier, således at kun ansøgeren må henvise hertil, er imidlertid ikke til hinder for, at andre ansøgere kan søge om tilladelse til at markedsføre den samme nye fødevareingrediens, forudsat at deres ansøgning er baseret på lovligt indhentede oplysninger til støtte for godkendelse i henhold til denne forordning.

                     (20)

                     Det acceptable niveau for indtag i fødevarer, der indeholder D-ribose, hvis den anvendes sammen med kosttilskud, der indeholder D-ribose, bør ikke overskrides. Det er derfor nødvendigt at oplyse forbrugerne med en passende mærkning.

                     (21)

                     Bilaget til forordning (EU) 2017/2470 bør derfor ændres.

                     (22)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1

               1.   D-ribose, som specificeret i bilaget til nærværende forordning, opføres i EU-listen over godkendte nye fødevarer i gennemførelsesforordning (EU) 2017/2470.

               2.   I en periode på fem år fra datoen for denne forordnings ikrafttræden må kun den oprindelige ansøger, dvs.

                           Virksomhed: Bioenergy Life Science, Inc.

                           Adresse: 13840 Johnson St. NE, Minneapolis, Minnesota, 55304, USA

                     markedsføre den i stk. 1 omhandlede nye fødevare i Unionen, medmindre en efterfølgende ansøger får godkendt den samme nye fødevare uden henvisning til de data, der er beskyttet i henhold til denne forordnings artikel 2, eller med samtykke fra Bioenergy Life Science, Inc.

               3.   De i stk. 1 omhandlede oplysninger i EU-listen skal omfatte de i bilaget til nærværende forordning fastsatte anvendelsesbetingelser og mærkningskrav.

            Artikel 2
            De undersøgelser i ansøgningsdossieret, der danner grundlag for autoritetens vurdering af den i artikel 1 omhandlede nye fødevare, og som ifølge ansøgeren opfylder kravene i artikel 26, stk. 2, i forordning (EU) 2015/2283, må i en periode på fem år fra datoen for nærværende forordnings ikrafttræden ikke anvendes til fordel for en efterfølgende ansøger uden samtykke fra Bioenergy Life Science, Inc.

            Artikel 3
            Bilaget til gennemførelsesforordning (EU) 2017/2470 ændres som anført i bilaget til nærværende forordning.

            Artikel 4
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. marts 2019.

                  På Kommissionens vegne

               Jean-Claude JUNCKER

                  Formand

            (1)  EUT L 327 af 11.12.2015, s. 1.

            (2)  Kommissionens gennemførelsesforordning (EU) 2017/2470 af 20. december 2017 om EU-listen over nye fødevarer i overensstemmelse med Europa-Parlamentets og Rådets forordning (EU) 2015/2283 om nye fødevarer (EUT L 351 af 30.12.2017, s. 72).

            (3)  Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (EFT L 43 af 14.2.1997, s. 1).

            (4)  TNO-rapport V2657 for Bioenergy Life Science, Inc., december 2005 (ikke offentliggjort).

            (5)  TNO-rapport V99.115 for Bioenergy Life Science, Inc., december 2005 (ikke offentliggjort).

            (6)  EFSA Journal 2018 16(5):5265.

            (7)  EFSA Journal 2018 16(12):5485.

            BILAG
            I bilaget til gennemførelsesforordning (EU) 2017/2470 foretages følgende ændringer:

                        1)

                        Følgende indsættes som sidste kolonne i tabel 1 (Godkendte nye fødevarer):
                        »Databeskyttelse«

                        2)

                        Følgende indsættes i tabel 1 (Godkendte nye fødevarer) i den alfabetiske rækkefølge:

                                    Godkendt ny fødevare

                                    Anvendelsesbetingelser for den nye fødevare

                                    Supplerende specifikke mærkningskrav

                                    Andre krav

                                    Databeskyttelse

                                    »D-ribose

                                       Specificeret fødevarekategori

                                       Maksimumsindhold

                                    Den nye fødevare betegnes »D-ribose« på mærkningen af de fødevarer, der indeholder den.
                                    Det skal være angivet på mærkningen af fødevarer, der indeholder D-ribose, at fødevarerne ikke bør anvendes, hvis der samme dag indtages kosttilskud, der indeholder D-ribose.

                                    Godkendt den 16. april 2019. Godkendelsen er baseret på videnskabelig dokumentation og videnskabelige data omfattet af ejendomsrettigheder i overensstemmelse med artikel 26 i forordning (EU) 2015/2283.
                                    Ansøger: Bioenergy Life Science, Inc., 13840 Johnson St. NE, Minneapolis, Minnesota, 55304, USA. I databeskyttelsesperioden må den nye fødevare, D-ribose, kun markedsføres i Unionen af Bioenergy Life Science, Inc., medmindre en efterfølgende ansøger får godkendt den nye fødevare uden henvisning til de(n) videnskabelige dokumentation eller videnskabelige data omfattet af ejendomsrettigheder i henhold til artikel 26 i forordning (EU) 2015/2283 eller med samtykke fra Bioenergy Life Science, Inc.
                                    Slutdato for databeskyttelsen: 16. april 2024.«

                                    Kornbaserede snackstænger

                                    0,20 g/100 g

                                    Finere bagværk

                                    0,31 g/100 g

                                    Chokoladevarer (ekskl. chokoladebarer)

                                    0,17 g/100 g

                                    Drikkevarer på basis af mælk (ekskl. malt og milkshakes)

                                    0,08 g/100 g

                                    Drikkevarer til indtagelse i forbindelse med stærkt krævende muskelarbejde, især for sportsfolk, isotoniske drikkevarer og energidrikke

                                    0,80 g/100 g

                                    Snackstænger til indtagelse i forbindelse med stærkt krævende muskelarbejde, især for sportsfolk

                                    3,3 g/100 g

                                    Måltidserstatning til vægtkontrol (som drikkevarer)

                                    0,13 g/100 g

                                    Måltidserstatning til vægtkontrol (som snackstænger)

                                    3,30 g/100 g

                                    Sukkervarer

                                    0,20 g/100 g

                                    Te og urtete

                                    0,23 g/100 g

                        3)

                        Følgende indsættes i tabel 2 (Specifikationer) i den alfabetiske rækkefølge:

                                    Godkendt ny fødevare

                                    Specifikationer

                                    »D-ribose

                                       Beskrivelse:

                                    D-ribose er et monosaccharid af typen aldopentose, som fremstilles ved fermentering en stamme af Bacillus subtilis med lav transketolaseaktivitet.
                                    Kemisk formel: C5H10O5

                                    CAS-nr.: 50-69-1
                                    Molekylmasse: 150,13 Da

                                       Karakteristik/sammensætning

                                    Udseende: Tør pulverlignende konsistens, hvid til svagt gul farve
                                    Specifik drejning [α]D
                                       25: – 19,0° til – 21,0°
                                    Renhed (% tørstofbasis):
                                    HPLC/RI (*1)-metode 98,0-102,0 %
                                    Aske: < 0,2 %
                                    Tørringstab (vandindhold): < 0,5 %
                                    Opløsningens klarhed: ≥ 95 % transmittans

                                       Tungmetaller

                                    Bly: ≤ 0,1 mg/kg
                                    Arsen: ≤ 0,1 mg/kg
                                    Cadmium: ≤ 0,1 mg/kg
                                    Kviksølv: ≤ 0,1 mg/kg

                                       Mikrobiologiske kriterier

                                    Totalkimtal: ≤ 100 CFU (*2)/g
                                    Gærsvampe: ≤ 100 CFU/g
                                    Skimmelsvampe: ≤ 100 CFU/g
                                    Colibakterier: ≤ 10 CFU/g

                                       Salmonella sp.: negativ i 25 g

               (*1)  HPLC/RI: højtryksvæskekromatografi med detektion ved hjælp af brydningsindeks.

               (*2)  CFU: kolonidannende enhed.«


title: Kommissionens gennemførelsesforordning (EU) 2019/507 af 26. marts 2019 om 297. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

text:
                  27.3.2019

                  DA

                  Den Europæiske Unions Tidende

                  L 85/16

         KOMMISSIONENS GENNEMFØRELSESFORORDNING (EU) 2019/507
         af 26. marts 2019
         om 297. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 1, og
         ud fra følgende betragtninger:

                     (1)

                     Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.

                     (2)

                     Den 22. marts 2019 besluttede Sanktionskomitéen under FN's Sikkerhedsråd at tilføje et punkt til listen over de personer, grupper og enheder, der er omfattet af indefrysningen af midler og økonomiske ressourcer. Bilag I til forordning (EF) nr. 881/2002 bør derfor ændres —

               VEDTAGET DENNE FORORDNING:

            Artikel 1
            Bilag I til forordning (EF) nr. 881/2002 ændres som anført i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. marts 2019.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EFT L 139 af 29.5.2002, s. 9.

            BILAG
            I bilag I til forordning (EF) nr. 881/2002 tilføjes følgende punkt under overskriften »Juridiske personer, grupper og enheder«:

               »Tariq Gidar Group (TGG) (alias: a) Tehrik-e-Taliban-Tariq Gidar Group, b) TTP-Tariq Gidar Group, c) Tehreek-i-Taliban Pakistan Geedar Group, d) TTP Geedar Group, e) Tariq Geedar Group, f) Commander Tariq Afridi Group, g) Tariq Afridi Group, h) Tariq Gidar Afridi Group, i) The Asian Tigers. Adresse: (grænseområdet mellem Afghanistan og Pakistan). Andre oplysninger: Udbrydergruppe fra Tehrik-e Taliban Pakistan (TTP). Gruppen blev dannet i Darra Adam Khel, føderalt styrede stammeområder (FATA), Pakistan, i 2007. Den i artikel 7d, stk. 2, litra i), omhandlede dato: 22.3.2019.«